VIIENDA KOOSSEISU

OTSUS

Haapsalu,			27. veebruar 2009 nr 
									EELNÕU

Haapsalu linna omandis olevale Sauna põik kinnisasjale 
isikliku kasutusõiguse seadmine Elion Ettevõtted AS kasuks

Juhindudes tsiviilseadustiku üldosa seaduse § 54 lg 2, asjaõigusseaduse § 61, § 641, § 158, § 1581, § 1582 lg 4, § 225, § 226 lg 2, § 228, asjaõigusseaduse rakendamise seaduse § 154 lg 2, lg 3, elektroonilise side seaduse § 117, § 119, Haapsalu Linnavolikogu 30.06.1994.a määruse nr 11 „Haapsalu linnavarade valdamise, kasutamise ja käsutamise kord“ p 4.8 ning haldusmenetluse seadusest, Haapsalu Linnavolikogu otsustab:
1.	Anda nõusolek Sauna põik kinnisasjale (kinnistusregistriosa number 2643532), katastritunnus18301:009:0054, pindala 617 m2, sihtotstarve transpordimaa) isikliku kasutusõiguse seadmiseks Elion Ettevõtted Aktsiaselts (äriregistrikood 10283074) kasuks ja määrata isikliku kasutusõiguse tingimused alljärgnevalt:
1.1.	isikliku kasutusõiguse ala pind on 132 m2 (asendiplaan lisatud);
1.2.	isikliku kasutusõiguse esemeks on elektroonilise side võrgu rajatised;
1.3.	isiklik kasutusõiguse tasu on 2 (kaks) kroon ja 64 senti aastas;
1.4.	isiklik kasutusõigus seatakse viiekümneks (50) aastaks;
1.5.	isikliku kasutusõiguse seadmisega kaasnevad kulud, sealhulgas ka volikirja ja lepingu vormistamisega seotud kulud tasub Elion Ettevõtted Aktsiaselts.

2.	Elion Ettevõtted Aktsiaselts kohustub:
2.1.	pärast isikliku kasutusõiguse eseme valmimist heakorrastama isikliku kasutusõiguse ala ning taastama ümbritseval alal oma kulul tööde alustamisele eelnenud olukorra, kui kinnistu omanikuga ei lepita kokku teisiti ning taastama igat liiki hooldus-, remondi- ja rekonstrueerimistööde lõpetamisel omal kulul tööde alustamisele eelnenud olukorra;
2.2.	teavitama kinnisasja valitsejat ja teisi isikuid, kelle kasuks on seatud kinnisasjal tehnovõrgu omamist võimaldav asjaõigus, tehtavate plaaniliste hooldus- ja remonttööde soovist iga tööde teostamisele eelneva aasta 31.detsembriks, aga mitte hiljem kui 30 päeva enne tööde alustamist ja kinnisasja kasutamise kinnisasja omanikuga eelnevalt kirjalikult kooskõlastama;
2.3.	isikliku kasutusõiguse eseme avarii viivitamatult likvideerima ja rakendama abinõud linnale kahju vältimiseks. Avariiremondi vajadusel võib õigustatud isik viivitamatult, ilma kooskõlastust taotlemata alustada vajalike töödega, kui ta teatab sellest esimesel võimalusel kinnisasja omanikule. Avariiks loetakse isikliku kasutusõiguse eseme ootamatut või juhuslikku purunemist, tehnovõrkude seiskumist või muud riket, mille tulemusel võib tekkida märkimisväärne materiaalne kahju;
2.4.	tasuma tehnovõrgu või- rajatiste ehitamisel ja kasutamisel kahju kannatajatele võimaliku tekkiva kahju hüvitise, avarii ja selle likvideerimise käigus tekitatud kahju hüvitise ning isikliku kasutusõiguse lõppemisel tehnorajatiste kõrvaldamisega tekkinud kahju hüvitise;
2.5.	kasutusõiguse teostamisel kooskõlastama liikluskorralduses kehtestatavad piirangud;
2.6.	nõustuma kinnisasjale teiste isiklike servituutide ja reaalservituutide seadmisel nende kandmisega kinnistusraamatusse käesolevas otsuses nimetatud isikliku kasutusõigusega samale järjekohale selle eest tasu nõudmata;
2.7.	maksma isikliku kasutusõiguse eest tasu otsuse 1.3. nimetatud suuruses. Tasu makstakse alates isikliku kasutusõiguse seadmise lepingu sõlmimisest 1 kord aastas esitatavate arvete alusel 1. veebruariks järgneva aasta eest ette;
2.8.	maksma isikliku kasutusõiguse tasu uues suuruses vastavalt seadusega kehtestatud tehnovõrgu ja rajatise talumise eest makstavale tasu suurusele alates päevast, kui kinnisasja omanik teatab kirjalikult selle muutmisest;
2.9.	kinnistu koosseisu kuuluva maatüki ja maatüki oluliseks osaks olevate ehitiste suhtes kasutuskorra kokkulepete sõlmimiseks kinnistu omaniku äranägemisel.

3.	Kinnisasja omanik kohustub:
3.1.	hoiduma tegevustest, mis takistab isikliku kasutusõiguse sihipärast kasutamist;
3.2.	järgima isikliku kasutusõiguse alal seadusest ja muudest õigusaktidest tulenevaid kitsendusi ning nõudma seda ka isikutelt, kelle kasuks on kinnisasjale seatud piiratud asjaõigus või kellel on lepingust tulenev kinnisasja kasutamise või sellel tööde teostamise õigus;
3.3.	teavitama õigustatud isikut kinnisasjale teiste isiklike servituutide või reaalservituutide seadmisest ja kinnisasja võõrandamisest.

4.	Volitada aselinnapea Toivo Hein sõlmima Haapsalu linna nimel Sauna põigi kinnisasja koormamiseks isikliku kasutusõiguse seadmise ja asjaõiguslepingut.

5.	Otsus jõustub avalikustamisega.

6. Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Volikogu esimees
Andreas Rahuvarm

SELETUSKIRI
Eelnõule „Haapsalu linna omandis olevale kinnisasjale Sauna põik isikliku kasutusõiguse seadmine aktsiaseltsi Elion Ettevõtted kasuks“

Haapsalu linna omandis on kinnistu Surnuaia tänav. Aktsiaselts Teleekspert poolt koostatud tööprojekti nr 10-08 „Haapsalu linnas Posti tänava, Jaama tänava, Sauna põik tänava ja lähiümbruse rekonstrueerimise projekt“ alusel taotleb Elion Ettevõtted Aktsiaselts Haapsalu Linnavalitsusele 05.11.2008 esitatud avalduses isikliku kasutusõiguse seadmist Sauna põigu kinnistule. Taotluse sisu on õigus omada linna omandis oleval tänaval maatükiga püsivalt ühendatud elektroonilise side võrku ning teostada kõiki töid, mis on vajalikud elektroonilise side võrgu ehitamiseks ning remontimiseks, korrashoiuks ja hooldamiseks.
Eelnõu lisaks on Sauna põigu kasutusõiguste skeem.
Linnavalitsus teeb ettepaneku eelnõu otsusena vastu võtta.

Toivo Hein, aselinnapea
13.02.2009